stanford-oval/wikipedia huggingface dataset:
Hämeensillan Pirkkalaisveistokset

| Hämeensillan Pirkkalaisveistokset |
| --- | --- |
Nimi:  Hämeensillan Pirkkalaisveistokset
Tekijä:  Wäinö Aaltonen
Valmistumisvuosi:  1929
Teostyyppi:  Patsas
Korkeus:  noin 4,5 metriä
Sijainti:  Hämeensilta, Kyttälä, Tampere
Koordinaatit:  61°29′52.5″N, 023°45′49.0″E
Hämeensillan Pirkkalaisveistokset on Tampereen Hämeensillalle sijoitettu Wäinö Aaltosen vuosina 1927–1929 tekemä neljän veistoksen kokonaisuus. Hämeensillan ja Pirkkalaisveistosten siluettia on sanottu Tampereen käyntikortiksi, josta kaupunki tunnistetaan.
Pronssista valettujen veistosten korkeus on noin 450 cm. Monumentaaliset veistokset tilattiin Wäinö Aaltoselta suoraan ilman veistoskilpailua. Aaltosen 1920-luvulla nousuun kääntynyt ura oli saanut kansallista sävyä Paavo Nurmen patsaasta, joka myös oli tilaustyö.
Pirkkalaisveistokset siirrettiin 31. lokakuuta 2017 Tampereen museoiden kokoelmakeskukseen Hämeensillan uudistustyön vuoksi. Veistokset palautettiin paikoilleen syyskuussa 2020 miltei kolmen vuoden poissaolon jälkeen.
Aiheen valinta

Kolmen veistoksen aiheeksi valittu pirkkalaisliike kuuluu Pohjois-Suomen ja Pohjois-Ruotsin historiaan 1200–1500-luvuilla. Pirkkalaiset toimivat Perämeren ympäristössä ja verottivat lappalaisia. 1920-luvun Suomessa vallinneen teorian mukaan pirkkalaiset olivat lähtöisin Tampereen seudulta Pirkkalasta, mutta nykyisen käsityksen mukaan heidän alkuperänsä on epäselvä.
Veistosten aihepiiri oli kirjailija Jalmari Finnen laatima ja perustui historioitsija Jalmari Jaakkolan tutkimuksiin aiheesta.
Suomen neito, valaja Aukusti Veuro, veistetty 1928
Eränkävijä, valaja Aukusti Veuro, veistetty 1928
Veronkantaja, valaja David Uuranen, veistetty 1928
Kauppias, valaja David Uuranen, veistetty 1929
Veistosten vaiheita

Veistokset olivat kauppaneuvos Rafael Haarlan lahja Tampereen kaupungille Haarlan tehtaan vuosijuhlan kunniaksi. Myös Hämeensilta valmistui samoihin aikoihin syksyllä 1929. Seutu oli lahjoittajalle tuttua, sillä hieman aiemmin valmistunut Haarlan palatsi sijaitsee sillan lähituntumassa. Haarla oli paitsi Aaltosen tukija, myös yleensä klassisen taiteen ystävä.
Neljä varsin suurikokoista pronssiveistosta tilattiin Wäinö Aaltoselta tiukalla aikataululla. Hankkeen alullepanija Haarla oli esittänyt tarjouksensa veistosten kustantamisesta vuonna 1923, ja Aaltonen aloitti työt 1927. Kipsimallien tuli olla valmiina jo vuoden 1928 lopulla, jotta ne ehdittäisiin valaa ajoissa. Aaltosen työskentelyä häiritsivät myös muut työt, matkat ja muutto Turusta Helsinkiin. Hän ehti keskittyä kunnolla vain Suomen neitoon ja Eränkävijään ennen kuin kiire pakotti nopeuttamaan työskentelyä. Kauppias ja Veronkantaja jäivät siksi kahta muuta keskeneräisemmiksi. Esimerkiksi vuonna 1939 paljastettua Aleksis Kiven muistopatsasta Aaltonen alkoi työstää 1931, jolloin aikaa yhden patsaan tekemiseen oli enemmän kuin Tampereen neljän patsaan veistämiseen.
Teosten valajia etsittiin tarjouskilpailun avulla. Tarjouksia kyseltiin Ranskasta, Ruotsista, Belgiasta ja Tanskasta, sitten myös Suomesta. Suomalaisten Aukusti Veuron ja David Uurasen tarjoukset olivat kalliimpia kuin halvimman ulkomaalaisen, mutta Haarla halusi teettää pronssivalut kotimaassa. Myös kupari oli peräisin Outokummusta. Haarla oli alun perin luovuttanut tarkoitukseen 100 000 markkaa, mutta kustansi kuitenkin Pirkkalaisveistosten lopulliset kustannukset, jotka kohosivat noin 500 000 markkaan.
Patsaat asetettiin sillalle 26. syyskuuta 1929. Tasavallan presidentin Lauri Kr. Relanderin oli määrä vihkiä silta lokakuun ensimmäisenä päivänä Tampereen 150-vuotisjuhlan kunniaksi, mutta juhlallisuudet peruttiin Kuru-laivan haaksirikon takia.
Pirkkalaisveistokset siirrettiin 31. lokakuuta 2017 Tampereen museoiden kokoelmakeskukseen Hämeensillan kunnostustyön ajaksi. Samalla  veistokset myös kunnostetaan ja ne palautetaan entisille paikoille siltaremontin valmistuttua vuonna 2019.
Teosten tyyli ja vastaanotto

Patsaat antavat historiallisesta pirkkalaisliikkeestä sankarillisen kuvan. Lihaksikkaat mieshahmot ja muodokas neito kertovat 1920-luvun urheilullisista ihannekuvista, vapaan talonpoikaisuuden ihailusta ja sukupuolten roolien eriytyneisyydestä.
Eränkävijää ja Suomen neitoa, joiden veistämistä kiire ei vielä haitannut, on luonnehdittu onnistuneiksi. Taidehistorioitsija Aimo Reitalan mukaan ne kuvastavat urheiluvoittojen pohjustamaa kansallisesti itsetuntoista näkemystä suomalaisesta rodusta. Mieshahmot ovat atleettisia ja vahvatahtoisia sankareita. Suomen neito taas on runollinen.
Veistoksia on myös kritisoitu. Lahjoittaja Haarla kommentoi paljastustilaisuuden jälkeen, että muuten onnistuneet teokset eivät vastanneet hänen makuaan täysin, koska hän kaipasi niille pirkkalaisajan vaatteita. Viime aikoina on kiinnitetty huomiota myös patsaiden sukupuolirooleihin. Miespatsaat edustavat pirkkalaisajan ammatteja, mutta naishahmo perinteisen naisammatin sijasta lähinnä naiseutta.
Yleensä ottaen veistosten sankarillinen tyyli sai hyvän vastaanoton, eikä kansatieteellistä vaatetustakaan aina kaivattu. Jarno Pennanen piti Aaltosen ajatonta ilmaisua syvempänä tulkintana kuin jos veistokset olisi sijoitettu selvemmin omaan aikaansa: ”Hän on kunnioittanut liiaksi tuota muinaista henkeä yrittääkseen Kansallismuseon avulla konstruoida veistoksilleen valheellisen ja epäonnistumaan tuomitun ulkoisen pirkkalaisleiman. Mutta hän on sen sijaan valanut niihin suomalaisen voiman ja suomalaisen raskasmielisyyden.”
Esko Hakkila taas kuvaili veistosten muodostavan Aaltosen tuotannossa Eroican, pirkkalaisen sankarisinfonian, ”josta huminoi eränkävijän yksinäinen samoilu rannattomilla saloilla ja värisee neidon odottava nuoruus kalevalaisen kodin kynnyksellä, kajahtaa pohjankävijän sankarimarssin sytyttävä sävel ja ruhjova kieli, helähtää miesten miekkojen mittely ja kajahtaa kalpojen kalske, huokaa Jäämeren maininki ja joikuu lappalaisen laulu tunturin laella revontulten sädehtiessä ja tähtien palaessa Pohjan taivaalla.”
Syksyllä 2011 patsaiden erikoiset mittasuhteet herättivät keskustelua. Wäinö Aaltosen sanottiin tehneen veistokset olettaen, että ne sijoitettaisiin 3–4 metriä korkeille jalustoille ja niitä katsottaisiin alaviistosta. Tästä syystä ylävartalo ja pää ovat ylisuuria muuhun vartaloon verrattuna. Epäsuhta näkyy varsinkin kiireellä tehdyissä Kauppiaassa ja Veronkantajassa.
Hämeensillan veistosten innoittama antologia

Pirkanmaan taidetoimikunta järjesti vuonna 2005 kirjoituskilpailun Pirkkalaisveistosten innoittamista teksteistä. Kilpailun tulokset julkaistiin antologian muodossa vuonna 2006. Kirjassa on Soila Kaipaisen laatima veistosten esittely.
Kirjallisuutta

Johanna Hulkko (toim.): Koskessa virtaa mustetta – Pirkanmaalaisten kirjoittajien antologia.  Tampere:  Pirkanmaan taidetoimikunta, 2006.  ISBN 951-53-2818-7
Aiheesta muualla

Pirkkalaisveistokset Tampereen kaupungin sivuilla
| n k Wäinö Aaltosen veistoksia |
| --- | --- | --- |
| 1919–1926 | Graniittipoika · Paavo Nurmi · Musica · Lilja · R. W. Ekmanin muotokuvahermi · V. Westerholmin muotokuvahermi |  |
| 1927–1945 | Runoilija ja muusa · Hämeensillan Pirkkalaisveistokset · Suomen neito · Torpedovene S2:n muistomerkki · Työ ja tulevaisuus · Aleksis Kiven muistopatsas |  |
| 1946–1966 | Kun ystävyyssuhteet solmitaan · Vapauden Hengetär · Genius ohjaa nuoruutta |  |
| Muut | Myrsky |  |
Forum cuppedinis

| Forum cuppedinis |
| --- | --- |
Valtio:  Italia
Paikkakunta:  Rooma, Latium
Historia
Tyyppi:  forum
Kulttuuri:  antiikki
Valtakunta:  Rooman valtakunta
Alue:  Latium, Regio I Latium et Campania, Italia
Kaupunki:  Rooma
Infobox OKVirheellinen NIMI-arvo: 
Forum cuppedinis (lat., ”Herkkutori”) oli forum antiikin Rooman kaupungissa Italiassa. Siellä myytiin sen nimen mukaisesti erilaisia herkkuja (cuppedia). Forum sijaitsi Sacra vian ja Argiletumin välissä. Myöhemmin se, samoin kuin alueen monet muut pienet markkinapaikat, liitettiin osaksi Fulvius Nobiliorin vuonna 179 eaa. rakennuttamaa Macellumia. Symmachus kutsuu paikkaa nimellä Forum cupedinarium.
Shirley Bassey

| Shirley Bassey |
| --- | --- |
 Bassey vuonna 1971
Henkilötiedot
Koko nimi:  Shirley Veronica Bassey
Syntynyt: 8. tammikuuta 1937 (ikä 88) Cardiff, Wales, Yhdistynyt kuningaskunta
Ammatti:  laulaja
Arvonimi: Dame
Muusikko
Aktiivisena:  1953–
Tyylilajit:  pop
Levy-yhtiöt:   Columbia  Decca  Geffen  Philips  UA 
Aiheesta muualla
  [ Muokkaa Wikidatassa ] [ ohje ]  
Shirley Veronica Bassey (s. 8. tammikuuta 1937 Cardiff, Wales, Yhdistynyt kuningaskunta) on brittiläinen laulaja. Hänen isänsä oli kotoisin Nigeriasta, äiti puolestaan oli britti. Bassey aloitti uransa 1950-luvulla ja hänet tunnetaan muun muassa James Bond -elokuvien 007 ja Kultasormi (1964), Timantit ovat ikuisia (1971) ja Kuuraketti (1979) tunnuskappaleiden laulajana.
Varhainen elämä

Shirley on Henry Basseyn ja Eliza Jane Startin kuudesta lapsesta nuorin.
Ura

Bassey on musiikkiuransa ohella Unescon rauhanlähettiläs.
Aiheesta muualla

Kuvia tai muita tiedostoja aiheesta Shirley Bassey Wikimedia Commonsissa
| n k James Bond -elokuvien tunnuskappaleiden esittäjät |
| --- | --- |
 John Barryn orkesteri  Matt Monro  Shirley Bassey  Tom Jones  Nancy Sinatra  Louis Armstrong  Paul McCartney  Lulu  Carly Simon  Sheena Easton  Rita Coolidge  A-ha  Gladys Knight  Tina Turner  Sheryl Crow  Garbage  Madonna  Chris Cornell  Jack White & Alicia Keys  Adele  Sam Smith  Billie Eilish 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Latvia  Tšekki  Australia  Korea  Kroatia  Alankomaat  Puola 
Taiteenala:  Grammy Awards  MusicBrainz  ULAN 
Henkilöt:  Deutsche Synchronkartei  Deutsche Biographie  Trove  Yle 
Muut:  Europeana  SNAC  IdRef
Niina Lahtinen

| Niina Lahtinen> Henkilötiedot |
| --- | --- |
Syntynyt: 23. marraskuuta 1979 (ikä 45) Riihimäki, Suomi
Ammatti:  näyttelijä, ohjaaja ja käsikirjoittaja
Aiheesta muualla
IMDb 
Elonet
Niina Lahtinen (s. 23. marraskuuta 1979 Riihimäki) on suomalainen näyttelijä, ohjaaja ja käsikirjoittaja. Teatterityön lisäksi hän on työskennellyt myös televisiossa.
Ura

Lahtinen on koulutukseltaan teatteri-ilmaisun ohjaaja, joksi hän valmistui Turun ammattikorkeakoulun Taideakatemiasta. Hän on Improvisaatioryhmä VSOPin jäsen ja Riihimäen Nuorisoteatterin entinen toiminnanjohtaja. Vuonna 2008 hän toimi käsikirjoittajana, sketsinäyttelijänä ja tuottajana Subin Big Brother Extrassa. Vuonna 2009 hän juonsi Ismo Leikolan kanssa Yle TV1 -kanavan esittämää seitsenosaista viihdesarjaa Suomi myytävänä. Vuonna 2011 hän alkoi käsikirjoittaa saman kanavan poliittista satiiria YleLeaks. Syksystä 2012 alkaen hän toimi Nelosen Hyvät ja huonot uutiset -ohjelman vakiopanelistina. Vuodesta 2023 lähtien hän on toiminut MTV:n Putous-ohjelman juontajana.
Muu toiminta ja yksityiselämä

Lahtinen on toiminut myös politiikassa. Vuonna 2008 hänet valittiin Riihimäen kaupunginvaltuustoon vasemmistoliiton listalta. Hän jätti kunnallispolitiikan vuonna 2012.
Lahtinen oli avoliitossa näyttelijä Aku Hirviniemen kanssa vuoteen 2016 saakka. Heillä on kaksi tytärtä.
Filmografia > Käsikirjoittajana

| Vuosi | Nimi |
| --- | --- |
2008: Big Brother Extra
2011: YleLeaks
2012: Harjakaisen & Piisisen talkoot
2014: Siskonpeti
2016: Saturday Night Live
2016: Nieminen & Lahtinen Show
2022: Rakkaat lapset
2023: Jarkko Tammisen maailma
Filmografia > Näyttelijänä

| Vuosi | Nimi | Rooli |
| --- | --- | --- |
| 2012–2015 | Kimmo | Maiju |
| 2013 | Kerran viikossa | juontaja / häävieras |
| 2013 | 21 tapaa pilata avioliitto | Johanna |
| 2013–2014 | YleLeaks | Niina Petäistö |
| 2014–2017 | Siskonpeti | useita rooleja |
| 2014 | Syke | Viktoria |
| 2014–2015 | Vino Show | useita rooleja |
| 2015 | Luokkakokous | Jaana |
| 2015 | Big Bang! | useita rooleja |
| 2015 | Roba | Arja |
| 2015–2020 | Downshiftaajat | Pia Jalonen |
| 2016 | Saturday Night Live | useita rooleja |
| 2016 | Kynsin hampain | Tanja Taalasmäki |
| 2016 | Nieminen & Lahtinen Show | useita rooleja |
| 2016 | Luokkakokous 2 – Polttarit | Jaana |
| 2017 | Wendy and the Refugee Neverland | tosi-tv-tuottaja |
| 2017 | Ankeisen joulutervehdys | tietäjä |
| 2017 | Heinähattu, Vilttitossu ja Rubensin veljekset | Hanna Kattilakoski |
| 2018 | Sunnuntailounas | toimitusjohtaja |
| 2019 | Aikuiset | taiteilija |
| 2020 | Keihäsmatkat | sihteeri |
| 2020 | Heinähattu, Vilttitossu ja ärhäkkä koululainen | Hanna Kattilakoski |
| 2021 | Luokkakokous 3 – Sinkkuristeily | Jaana |
| 2022– | Rakkaat lapset | Mari |
| 2023 | Jarkko Tammisen maailma | useita rooleja |
| 2024 | Heinähattu, Vilttitossu ja kana | Hanna Kattilakoski |
| 2025 | Rakkaat lapset | Mari |
Filmografia > Juontajana

| Vuosi | Nimi |
| --- | --- |
2023–: Putous
Aiheesta muualla

Suomi myytävänä -televisio-ohjelman verkkosivut.
| --- | --- |
Auktoriteettitunnisteet: Henkilöt :  Ritva  Elonet
Systematic Chaos

| Systematic Chaos Dream Theater |
| --- | --- | --- |

Studioalbumin tiedot
 Äänitetty : Avatar-studios, New York syyskuu 2006 – helmikuu 2007
 Julkaistu: 4. kesäkuuta 2007
 Tuottaja(t): Mike Portnoy & John Petrucci
 Tyylilaji: progressiivinen metalli
 Kesto: 78.41
 Levy-yhtiö: Roadrunner
Muut kannet
 Erikoispainoksen kansikuva
Listasijoitukset
  Suomen virallinen lista: 3.   Billboard 200: 19.
Dream Theaterin muut julkaisut
| Score 2006 | Systematic Chaos 2007 | Greatest Hit (...and 21 Other Pretty Cool Songs) 2008 |
Singlet albumilta Systematic Chaos
 ”Constant Motion” Julkaistu: 27. huhtikuuta 2007  ”Forsaken” Julkaistu: 31. maaliskuuta 2008
Systematic Chaos on Dream Theaterin yhdeksäs studioalbumi, joka julkaistiin 5. kesäkuuta 2007. Albumi on yhtyeen ensimmäinen levy-yhtiö Roadrunner Recordsin kanssa.
Tavallisen CD-painoksen lisäksi albumista julkaistiin myös DVD:n sisältävä erikoispainos. DVD sisältää 5.1-monikanavamiksauksen albumista sekä Mike Portnoyn ohjaaman dokumentin Chaos in Progress – The Making of Systematic Chaos. Albumin ensimmäinen single kappaleesta "Constant Motion" julkaistiin 27. huhtikuuta 2007, ja kappaleesta on kuvattu myös musiikkivideo.
Keskeneräinen versio kappaleesta "The Dark Eternal Night" vuosi internetiin 28. huhtikuuta 2007, ja koko albumi vuodettiin 9. toukokuuta 2007.
Kappale "Repentance" jatkaa "The Glass Prison" -kappaleen aloittanutta saagaa Mike Portnoyn taannoisesta alkoholiongelmasta. Kappale alkaa samoilla sanoilla, joilla Train of Thoughtin kappale "This Dying Soul" alkaa: "Hello, mirror, So glad to see you my friend, It´s been a while".
Kappaleet

In the Presence of Enemies Pt. 1 – 9.00 (säv. Dream Theater, san. Petrucci)
Forsaken – 5.36 (säv. Dream Theater, san. Petrucci)
Constant Motion – 6.55 (säv. Dream Theater, san. Portnoy)
The Dark Eternal Night – 8.51 (säv. Dream Theater, san. Petrucci)
Repentance – 10.43 (säv. Dream Theater, san. Portnoy)
Prophets of War – 6.01 (säv. Dream Theater, san. LaBrie)
The Ministry of Lost Souls – 14.57 (säv. Dream Theater, san. Petrucci)
In the Presence of Enemies Pt. 2 – 16.38 (säv. Dream Theater, san. Petrucci)
Kappaleet > Kappaleiden työnimet

Pumpkin' King (In The Presence Of Enemies)
Jetlag (Forsaken)
Korma Chameleon (Constant Motion)
N.A.D.S. (The Dark Eternal Night)
Fisheye (Repentance)
Carpet Babies (Prophets of War)
Shindler's Lisp (The Ministry of Lost Souls)
Kokoonpano

James LaBrie – laulu
John Petrucci – kitarat, taustalaulu
Jordan Rudess – kosketinsoittimet, continuum
John Myung – basso
Mike Portnoy – rummut, lyömäsoittimet, taustalaulu
Aiheesta muualla

Dream Theater levy-yhtiö Roadrunner Recordsin sivustolla (englanniksi)
Albumi Systematic Chaos Encyclopaedia Metallum -sivustolla (englanniksi)
Systematic Chaos Discogsissa (englanniksi)
| n k Dream Theater |
| --- | --- |
 James LaBrie  Mike Portnoy  John Myung  John Petrucci  Jordan Rudess   Chris Collins  Charlie Dominici  Kevin Moore  Derek Sherinian  Mike Mangini 
Studioalbumit:  When Dream and Day Unite  Images and Words  Awake  Falling into Infinity  Metropolis Pt. 2: Scenes from a Memory  Six Degrees of Inner Turbulence  Train of Thought  Octavarium  Systematic Chaos  Black Clouds & Silver Linings  A Dramatic Turn of Events  Dream Theater  The Astonishing  Distance over Time  A View from the Top of the World  Parasomnia 
Livealbumit:  Live at the Marquee  Once in a LIVEtime  Live Scenes from New York  Live at Budokan  Score  Chaos in Motion 2007–2008  Live at Luna Park  Breaking the Fourth Wall  Distant Memories 
Kokoelmat:  Greatest Hit (...and 21 Other Pretty Cool Songs)  The Studio Albums 1992–2011 
EP:t:  A Change of Seasons 
Videot:  Images and Words: Live in Tokyo  5 Years in a Livetime  Metropolis 2000: Scenes from New York  Live at Budokan  Score  Chaos in Motion 2007–2008  Live at Luna Park  Breaking the Fourth Wall  Distant Memories 
Sivuprojektit:  Nightmare Cinema  Jelly Jam  Liquid Tension Experiment  Liquid Trio Experiment  MullMuzzler  OSI  Platypus  Transatlantic 
Muuta:  Diskografia  Luettelo kappaleista
Adventures of Sonic the Hedgehog

| Adventures of Sonic the Hedgehog |
| --- | --- |

Tyyli:  Animaatio Slapstick
Kestoaika:  22 min.
Luoja(t):  Reed Shelly Bruce Shelly Phil Harnage Kent Butterworth
Pääosissa:  Jaleel White Christopher Welch Long John Baldry Gary Chalk Ian James Corlett Phil Hayes
Alkuperämaa:   Yhdysvallat
Alkuperäiskieli:  englanti
Verkko:   ABC   Pop   KidsCo
Esitetty:  6. syyskuuta 1993 – 3. joulukuuta 1993
Jaksoja:  65
Tuotanto
Tuottaja(t):  Andy Heyward Robby London Kent Butterworth
Ohjaaja(t):  Kent Butterworth
Käsikirjoittaja(t):  Jeffrey Scott Francis Moss Bob Forward
Tuotantoyhtiö(t):  DiC Enterprises Bohbot Productions Sega of America
Aiheesta muualla
Virallinen sivusto
IMDb 
Adventures of Sonic the Hedgehog (lyhennettynä AoStH) on yhdysvaltalainen piirrossarja, jonka on tuottanut DiC Enterprises. Sarja perustuu löyhästi Sonic the Hedgehog -pelisarjaan. Sarja seuraa Sonicin ja Tailsin taistelua tohtori Robotnikia ja tämän robottiapulaisia Scratchia, Grounderia ja Coconutsia vastaan, sisältäen paljon slapstick-komediaa.
Sarjasta on valmistettu 65 jaksoa vuonna 1993. Samoihin aikoihin ABC esitti toista Sonic-piirrossarjaa, joka oli teemaltaan synkempi ja toiminnallisempi. Milton Knight suunnitteli Robotnikin uuden ulkomuodon sarjaan. Piirrossarjasta on julkaistu samana vuonna Sega Mega Drive -peli Dr. Robotnik’s Mean Bean Machine, joka on muunnelma Puyo Puyo -pelistä.
Tracy Lipp

Tracy Lipp on yhdysvaltalainen laulaja-lauluntekijä. Hän on kotoisin Yhdysvalloista ja asuu tällä hetkellä Suomessa. Tracy Lipp käytti artistinimeä William Tracy solmittuaan levytyssopimuksen EMI Finlandin kanssa. Lipp on tehnyt yhteistyötä muun muassa Tiktakin, Gimmelin, Janina Fryn (o.s. Frostell), Laura Voutilaisen, Lordin ja Technicolourin kanssa. Tracy Lipp on levyttänyt myös itse laulamiaan kappaleita. Lisäksi Tracy Lippin kappaleesta ”Into the light” on tehty käännöskappale, jonka on levyttänyt Ilkka Jääskeläinen debyyttialbumillaan Vuosisadan rakkaustarina.
Power Macintosh 9500

Helposti laajennettavaan tornikoteloon pakattu Power Macintosh 9500.
Power Macintosh 9500 on Applen 1. toukokuuta 1995 julkaisema tietokone. Euroopassa laitetta myytiin nimellä Power Macintosh 9150. 9500 oli ensimmäinen Macintosh, jonka suoritin sijaitsi tytärlevyllä, tehden suorittimen päivittämisestä vaivattoman toimenpiteen. Laitteessa oli myös kuusi PCI-liitäntää, tytärlevyn ja monipuolisten liitäntöjen takia 9500 oli eräitä parhaiten laajennettavissa olevia Power Macintosheja. Power Macintosh 9500 mallien tuotanto lakkautettiin 17. helmikuuta 1997 Power Macintosh 9600 ottaessa sen paikan Macintoshien suorituskykyisimmässä luokassa.
Yleistä

Yksi Power Macintosh 9500:n kuudesta PCI-liitännästä oli käytettävä erikseen hankittavan näytönohjaimen asentamiseen. Tornimallinen kotelo sisälsi seitsemän massamuistipaikkaa. Laite oli yhteensopiva Macintosh-, Windows, DOS- ja OS/2-levykkeiden kanssa. Motorola 68000 - ja Power Macintosh -ohjelmien lisäksi saatavilla oli Windows-emulaattori, jolla DOS- ja Windows -sovellusten ajo oli mahdollista.
Mallit

Power Macintosh 9500/120: 120 MHz:n suoritin
Power Macintosh 9500/132: 132 MHz:n suoritin
Power Macintosh 9515: 9500/132, myytiin vain Euroopassa ja Japanissa
Power Macintosh 9500/150: 150 MHz:n suoritin
Power Macintosh 9500/180MP: Kaksi 180 MHz:n suoritinta
Power Macintosh 9500/200: 200 MHz:n suoritin
Tekniset tiedot

yksi 120, 132 tai 150 MHz:n PowerPC 604 tai 200 MHz:n 604e -suoritin tai kaksi 180 MHz:n PowerPC 604e -suoritinta
16 Mt:n keskusmuisti, laajennettavissa 1,5 Gt:n saakka (12 paikkaa, 168-pin FPM tai EDO DIMM)
6 PCI-korttipaikkaa
sisäinen ja ulkoinen SCSI-väylä
CD-ROM-asema
Ethernet (10Base-T ja AAUI)
käyttöjärjestelmä System 7.5.2 – Mac OS 9.1
Aiheesta muualla

9500/120 9500/132 9500/150 9500/180MP 9500/200 Applen speksit
Power Macintosh 9500:n teknistä dokumentaatiota Applen sivuilla
Power Macintosh 9500 Apple-history.comissa
Power Macintosh 9500 Low End Macissa
Apple Macintosh
| --- | --- |
Compact Macintosh (Classic):  Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:  Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:  Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:  Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:  Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:  XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:  PowerBook PowerBook 100  iBook  MacBook  MacBook Air  MacBook Pro 
Palvelimet:  Apple Network Server  Apple Workgroup Server Workgroup Server 9150  Xserve 
Muuta: Luettelo Macintosh-malleista
Käyttöjärjestelmät:  Mac OS  macOS
Blackout (Britney Spearsin albumi)

| Blackout Britney Spears |
| --- | --- | --- |

Studioalbumin tiedot
 Äänitetty : 2005–2007
 Tuottaja(t): Danja, Sean Garrett, Dr. Luke, T-Pain, The Clutch
 Tyylilaji: Dance, Pop, R&B
 Kesto: 43.37
 Levy-yhtiö: Jive, Sony BMG
Britney Spearsin muut julkaisut
| In the Zone 2003 | Blackout 2007 | Circus 2008 |
Singlet albumilta Blackout
 ”Gimme More” Julkaistu: 25. syyskuuta 2007  ”Piece of Me” Julkaistu: 27. marraskuuta 2007  ”Break The Ice” Julkaistu: 3. maaliskuuta 2008
Blackout on yhdysvaltalaisen poplaulajan Britney Spearsin viides studioalbumi. Se julkaistiin maailmanlaajuisesti 30. lokakuuta 2007. Ensimmäisenä singlenä albumilta julkaistiin ”Gimme More”, josta tuli Spearsin toiseksi menestynein single Yhdysvaltain singlelistalla kappaleen ”…Baby One More Time” jälkeen. Toinen single oli ”Piece of Me” josta tuli suuri hitti. Kolmas single on ”Break the Ice”.
Vuoden 2009 marraskuussa brittiläinen sanomalehti The Times nimesi Blackoutin vuosikymmenen viidenneksi parhaimmaksi popalbumiksi. Albumi myi ensimmäisellä viikollaan 290 000 kappaletta. Albumia on myyty Yhdysvalloissa 980 000 kappaletta ja maailmanlaajuisesti 2,5 miljoonaa kappaletta.